Савнă Шупашкарăм

Савнă Шупашкарăм — XX ĕмĕр варринче халăхра, çавăн пекех  чăвашсем хушшинчи юрăçсен, пултарулăх ушкăнĕсен репертуарĕсенче анлă сарăлнă  юрăсенчен пĕри. Григорий Хирпÿ композитор Георгий Ефимов сăввипе çырнă. 

Григорий Хирпÿ — РСФСР халăх артисчĕ (1974).

Георгий Ефимов — Чăваш республикин халăх поэчĕ (1996)
 Юррăн сăвви 

Савнă Шупашкарăм
Хула тăрăх çÿресе кунларăм,
Эп килентĕм ун илемĕпе.
Маншăн вăл телейлĕ ĕмĕт пек çиçет-çке...
Куç тулли сăнарĕшĕн каларăм:
Шупашкарăм, савнă Шупашкарăм!

Садсене пăхса ытараймарăмЮ
Сулхăнра эп лартăм уçăлса.
Çамрăксем çÿреççĕ уçăлса хавассăн...
Çакăнта хам савнине эп тупрăм,
Шупашкарăм, савнă Шупашкарăм!

Савутсен ыр янравне тăнларăм,
Вăй-хал хушрĕç çамрăк чунăма.
Мĕн тери хаваслă пурăнма, тăванăм.
Мĕнпур ĕçе пушкаратпăр патваррăн,
Шупашкарăм, савнă Шупашкарăм!

Аслă Атăл илемне сăнарăм:
Шыв управ пăрахутне курсан
Савăнтăм ача пекех чунтан, хуламçăм,
Сан чапна, сан вăй-хална мухтарăм.
Шупашкарăм, савнă Шупашкарăм!

Кашни куплетри юлашки икĕ йĕркине икшер хут юрламалла.
 Юррăн кĕвии 
Григорий Хирпÿ — РСФСР халăх артисчĕ (1974).

 Юррăн кунçулĕ 
 Хайлав — юрăçсен, пултарулăх ушкăнĕсен репертуарĕнче 

 Асăрхавсем 

 Каçăсем 
 "Пĕчĕк çеç путене" юрă, Комсомольски 3-мĕш ача садне çÿрекенсем юрлаççĕ

Категори:Чăвашла юрăсем
Категори:Григорий Хирпӳ юррисем
Категори:Чăваш юррисем
Категори:Юрăсем, алфавитпа
Категори:Шупашкар çинчен хывнă юрăсем
Категори:Георгий Ефимов сăввипе çырнă юрăсем